open-index/open-wikipedia-markdown huggingface dataset:
ความสัมพันธ์ไทย–มองโกเลีย

**ความสัมพันธ์ไทย–มองโกเลีย** เป็นความสัมพันธ์ทวิภาคีระหว่างประเทศไทยและประเทศมองโกเลีย สถาปนาความสัมพันธุ์ทางการทูตกันขึ้นเมื่อวันที่ 5 มีนาคม พ.ศ. 2517 โดยไทยกำหนดให้สถานเอกอัครราชทูต ณ กรุงปักกิ่ง มีเขตอาณาครอบคลุมมองโกเลีย และแต่งตั้งให้เอกอัครราชทูต ณ กรุงปักกิ่ง ดำรงตำแหน่งเอกอัครราชทูต ณ กรุงอูลานบาตาร์อีกตำแหน่งหนึ่ง สำหรับฝ่ายมองโกเลียในช่วงแรกได้แต่งตั้งให้เอกอัครราชทูตมองโกเลีย ณ เวียงจันทน์ ดำรงตำแหน่งเอกอัครราชทูตมองโกเลียประจำประเทศไทยอีกตำแหน่งหนึ่ง ต่อมาเมื่อวันที่ 16 กุมภาพันธ์ 2543 มองโกเลียได้เปิดสถานเอกอัครราชทูตประจำประเทศไทยขึ้นโดยมีนายลูฟซันดอร์จ บายาร์ต เป็นเอกอัครราชทูตมองโกเลียคนแรก

มีการฉลอง 50 ปี ความสัมพันธ์ทางการทูตไทย – มองโกเลีย และได้ติดตั้งประติมากรรม ม้าสองตัว ออกแบบโดยนายโอคีร์โบลด์ อายูร์ซานา

## การเปรียบเทียบ

## ประวัติศาสตร์
จักรวรรดิมองโกลได้ขยายอำนาจสู่เอเชียตะวันออกเฉียงใต้โดยทำศึกรุกรานอาณาจักรพุกาม, ไดเวียด และจามปา การอ่อนแอลงของอาณาจักรพุกามจากภัยคุกคามของมองโกล เป็นปัจจัยทางอ้อมที่เปิดโอกาสให้กลุ่มรัฐของชาวไท เช่น อาณาจักรสุโขทัยและล้านนา สามารถขยายอิทธิพลและตั้งตนเป็นอิสระได้มั่นคงขึ้น

## การเยือนที่สำคัญ
นายตุมูร์ อมาร์สานา เอกอัครราชทูตวิสามัญผู้มีอำนาจเต็มแห่งมองโกเลียประจำราชอาณาจักรไทย ได้ยื่นหนังสือแต่งตั้งเข้าเฝ้าฯ พระบาทสมเด็จพระวชิรเกล้าเจ้าอยู่หัว เมื่อวันที่ 26 ตุลาคม 2563

## การค้าและการลงทุน
ในปี พ.ศ. 2566 มองโกเลียเป็นคู่ค้าอันดับ 108 ของไทยโดยมีมูลค่าการค้าระหว่างกัน 88 ล้านดอลลาร์สหรัฐ โดยไทยส่งออกไปมองโกเลีย 21 ล้านดอลลาร์สหรัฐ สินค้าส่งออกสำคัญ อาทิ กระดาษและผลิตภัณฑ์กระดาษ เครื่องดื่ม รถยนต์ อุปกรณ์และส่วนประกอบ น้ำตาลทราย และไทยนำเข้าจากมองโกเลีย 67 ล้านดอลลาร์สหรัฐ สินค้านำเข้าสำคัญ อาทิ สินแร่โลหะอื่น ๆ เศษโลหะ เครื่องดื่มประเภทน้ำแร่ น้ำอัดลมและสุรา ส่วนประกอบและอุปกรณ์ยานยนต์

ไทย–มองโกเลียได้ตั้งเป้าการค้าให้มีมูลค่ามากกว่า 100 ล้านดอลลาร์สหรัฐฯ และการลงทุนให้ได้ 1,500 ล้านดอลลาร์สหรัฐ ภายในปี 2570 รวมทั้งสนับสนุนการจัดตั้งหอการค้าไทย–มองโกเลีย โดยมองโกเลียแสดงความสนใจที่จะนำเข้าผลไม้สดและอาหารทะเลจากไทยเพิ่มขึ้น และฝ่ายไทยได้ขอให้มองโกเลียช่วยดูแลและอำนวยความสะดวกให้กับนักลงทุนไทยในมองโกเลีย ซึ่งปัจจุบันมีการลงทุนในหลากหลายสาขา เช่น อุตสาหกรรมเหมืองแร่ถ่านหิน ธุรกิจบริการสุขภาพ และอุตสาหกรรมพลังงานแสงอาทิตย์ เป็นต้น โดยขณะนี้ ทั้งสองฝ่ายอยู่ระหว่างเจรจาความตกลงการส่งเสริมและคุ้มครองการลงทุน และอนุสัญญาเพื่อการเว้นการเก็บภาษีซ้อนและการป้องกันการเลี่ยงรัษฎากรในส่วนที่เกี่ยวข้องกับภาษีเก็บจากเงินได้

ตามฐานข้อมูลการค้าระหว่างประเทศ COMTRADE ของสหประชาชาติ ระบุว่า การส่งออกของมองโกเลียไปยังประเทศไทยมีมูลค่า 1.37 ล้านดอลลาร์สหรัฐในปี 2023 และสินค้าหลักคือ แร่ตะกรันและเถ้ามีมูลค่า 1.24 ล้านดอลลาร์สหรัฐ และสินค้าหลักใรหมวดนี้คือ แร่โมลิบเดนัมและแร่เข้มข้นจากมองโกเลียมูลค่า 1.24 ล้านดอลลาร์สหรัฐ

## ด้านอื่น ๆ
ไทย–มองโกเลียได้มีการเจรจาหารือเรื่องความร่วมมือระหว่างกัน ซึ่งมีการเพิ่มจำนวนนักท่องเที่ยวทั้งจากไทยและมองโกเลีย ส่งเสริมการแลกเปลี่ยนระดับประชาชน และการแลกเปลี่ยนวัฒนธรรมระหว่างไทยกับมองโกเลีย และส่งเสริมการพัฒนาสังคมและเศรษฐกิจอย่างยั่งยืน และกระชับความร่วมมือทางวิชาการที่เป็นประโยชน์ร่วมกันในสาขาเป้าหมาย เช่น การพัฒนาเศรษฐกิจ สุขภาพ การท่องเที่ยว และการอนุรักษ์สิ่งแวดล้อม เป็นต้น

## อ้างอิง

หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศมองโกเลีย
ฝนใต้

**ฝนใต้** เป็นภาพยนตร์ไทยแนวชีวิต จินตนิยม สุขนาฏกรรม และเพลง ขนาด 35 มม. พากย์เสียงในฟิล์ม ปี พ.ศ. 2513 สร้างโดยบางกอกการภาพยนตร์ กำกับโดยฉลอง ภักดีวิจิตร นำแสดงโดยสมบัติ เมทะนีและเพชรา เชาวราษฎร์ เข้าฉายครั้งแรกเมื่อวันที่ 13 มีนาคม พ.ศ. 2513 ที่โรงภาพยนตร์เมืองทอง ปัจจุบันภาพยนตร์เรื่องนี้ไม่หลงเหลือฟิล์มต้นฉบับหรือแม้แต่กากฟิล์มให้เห็นแล้ว

## นักแสดง

## การสร้างใหม่
ต่อมาในปี พ.ศ. 2523 บริษัท N น้อยเศวตโปรดัคชันได้นำภาพยนตร์เรื่องนี้มาสร้างใหม่อีกครั้ง โดยมีน้อยเศวตเป็นผู้กำกับ และยังคงได้นักแสดงจากเวอร์ชันต้นฉบับ 3 คน ได้แก่ สมบัติ เมทะนี, อดุลย์ ดุลยรัตน์ และสุวิน สว่างรัตน์ กลับมาร่วมแสดงอีกครั้ง โดยเข้าฉายครั้งแรกเมื่อวันที่ 1 สิงหาคม พ.ศ. 2523 จากนั้นในปี พ.ศ. 2546 ฉลอง ภักดีวิจิตร ในนามบางกอก ออดิโอ วิชั่นได้นำภาพยนตร์เรื่องนี้กลับมาสร้างใหม่ในรูปแบบละครโทรทัศน์ นำแสดงโดยอานัส ฬาพานิชและจันจิรา จันทร์โฉม ออกอากาศทางช่อง 7

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2513
หมวดหมู่:ภาพยนตร์ชีวิตไทย
หมวดหมู่:ภาพยนตร์รักตลกไทย
หมวดหมู่:ภาพยนตร์เพลงไทย
หมวดหมู่:ภาพยนตร์โดยบางกอกการภาพยนตร์
หมวดหมู่:ภาพยนตร์ที่กำกับโดย ฉลอง ภักดีวิจิตร
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ไทยที่ดัดแปลงเป็นละครโทรทัศน์
คำกริยาช่วย

**คำกริยาช่วย** หรือ **คำช่วยกริยา** หรือ **กริยานุเคราะห์** () เป็นชนิดของคำกริยาที่ทำหน้าที่เสริมทางไวยากรณ์ให้กับคำกริยาหลักในประโยค เพื่อบอกกาล การณ์ลักษณะ ทัศนภาวะ วาจก หรือจุดเน้น เป็นต้น โดยปกติแล้วคำกริยาช่วยจะวางอยู่หน้ารูปกริยากลางหรือรูปกริยาขยาย ซึ่งเป็นส่วนที่ทำหน้าที่สื่อความหมายของประโยค ตัวอย่างเช่น คำว่า "กำลัง" ในประโยค "ฉันกำลังกินข้าว" โดยในที่นี้ กริยาช่วย "กำลัง" ทำหน้าที่แสดงการณ์ลักษณะต่อเนื่อง ร่วมกับกริยาหลักคือคำว่า "กิน" ในบางประโยคอาจมีคำกริยาช่วยที่เรียงต่อกันตั้งแต่สองคำขึ้นไป นอกจากนี้ ในทางภาษาศาสตร์ยังมีการศึกษาวิจัยเกี่ยวกับการผันคำแบบแยกส่วนในคำกริยาช่วยอีกด้วย

## เชิงอรรถ

## อ้างอิง

*Allerton, D. 2006. Verbs and their Satellites. In Handbook of English Linguistics. Aarts 7 MacMahon (eds.). Blackwell.
*Adger, D. 2003. Core syntax. Oxford, UK: Oxford University Press.
*Anderson, Gregory D. S. 2011. Auxiliary Verb Constructions (and Other Complex Predicate Types): A Functional-Constructional Typology. Language and Linguistics Compass 5 (11): 795–828.
*Bresnan, J. 2001. Lexical-Functional Syntax. Malden, MA: Blackwell Publishers.
*Culicover, P. 2009. Natural language syntax. Oxford, UK: Oxford University Press.
*Crystal, D. 1997. A dictionary of linguistics and phonetics, 4th edition. Oxford, UK: Blackwell Publishers.
*Engel, U. 1994. Syntax der deutschen Sprache, 3rd edition. Berlin: Erich Schmidt Verlag.
*Eroms, H.-W. 2000. Syntax der deutschen Sprache. Berlin: de Gruyter.
*Finch, G. 2000. Linguistic terms and concepts. New York: St. Martin's Press.
*Fowler's Modern English Usage. 1996. Revised third edition. Oxford, UK: Oxford University Press.
*Jurafsky, M. and J. Martin. 2000. Speech and language processing. Dorling Kindersley (India): Pearson Education, Inc.
*Kroeger, P. 2004. Analyzing syntax: A lexical-functional approach. Cambridge, UK: Cambridge University Press.
*Lewis, M. The English Verb 'An Exploration of Structure and Meaning'. Language Teaching Publications. 
*Osborne, T. and T. Groß 2012. Constructions are catenae: Construction Grammar meets Dependency Grammar. Cognitive Linguistics 23, 1, 165–216.
*Radford, A. 1997. Syntactic theory and the structure of English: A minimalist approach. Cambridge, UK: Cambridge University Press.
*Radford, A. 2004. English syntax: An introduction. Cambridge, UK: Cambridge University Press.
*Rowlett, P. 2007. The syntax of French. Cambridge, UK: Cambridge University Press.
*Sag, I. and T. Wasow. 1999. Syntactic theory: A formal introduction. Stanford, CA: CSLI Publications.
*Tesnière, L. 1959. Éleménts de syntaxe structurale. Paris: Klincksieck.
*Warnant, L. 1982. Structure syntaxique du français. Librairie Droz.

## แหล่งข้อมูลอื่น

หมวดหมู่:คำกริยา
หมวดหมู่:ชนิดของคำกริยา
ยูซุฟ-ซุลัยคอ

***ยูซุฟ-ซุลัยคอ*** () เป็นเรื่องราวโรแมนติกในบทร้อยกรองภาษาเบงกอลเมื่อคริสต์ศตวรรษที่ 15 โดย ชาห์ มูฮัมหมัด ซากีร์ ซึ่งถือเป็นหนึ่งในวรรณกรรมชิ้นเอกใน"ยุคทอง"สมัยกลางของวรรณกรรมเบงกอล เมื่อ Sagir เป็นกวีราชสำนักของสุลต่านแห่งเบงกอล Ghiyasuddin Azam Shah โดย Sagir ประพันธ์เรื่องนี้ตามพระราชกระแสรับสั้งของสุลต่าน

## อ้างอิง

## แหล่งข้อมูลอื่น
*
เซิร์ช เอ็นเตอร์เทนเม้นท์

**บริษัท เซิร์ช เอ็นเตอร์เทนเม้นท์ จำกัด** () เป็นกลุ่มบริษัทผู้ผลิตรายการโทรทัศน์ของไทย ปัจจุบันเน้นผลิตรายการโทรทัศน์และจัดอีเวนต์ให้กับช่อง 3 เอชดี เป็นหลัก รวมถึงจัดทำตราสินค้า ครอบครัวข่าว 3 สำหรับรวมรายการข่าวให้กับฝ่ายข่าวของช่อง และบริหารสถานีวิทยุครอบครัวข่าว ปัจจุบันมีวิบูลย์ ลีรัตนขจร เป็นประธานเจ้าหน้าที่บริหาร

## ประวัติ
เซิร์ช เอ็นเตอร์เทนเม้นท์ จดทะเบียนจัดตั้งบริษัทขึ้นเมื่อวันที่ 15 เมษายน พ.ศ. 2537 โดยวิบูลย์ ลีรัตนขจร นักธุรกิจอัญมณี และจอนนี่ แอนโฟเน นักแสดงช่อง 3 โดยทั้งคู่ลงทุนร่วมกันฝ่ายละ 500,000 บาท รวมเป็นทุนจดทะเบียนจำนวน 1,000,000 บาท เพื่อผลิตรายการโทรทัศน์ และรับจ้างจัดการประชุมนำเสนอเนื้อหาต่อสาธารณะ (Public Presentation) โดยเริ่มผลิตรายการแรกคือ *168 ชั่วโมง* ออกอากาศทางสถานีวิทยุโทรทัศน์ไทยทีวีสีช่อง 3 ในช่วงเวลาหลังเที่ยงคืน และได้ผลิตรายการออกอากาศเฉพาะช่อง 3 เพียงช่องเดียวจนถึงปัจจุบัน

ในภายหลังนั้นมีผู้ร่วมทุนเพิ่มเติม เช่น วนัสธนา สัจจกุล, จิระศักดิ์ สนธิวรชัย เป็นต้น และได้เพิ่มทุนจดทะเบียนเป็น 3,000,000 บาท เมื่อวันที่ 18 กรกฎาคม พ.ศ. 2538 ต่อมาได้ขยายธุรกิจไปจัดอีเวนต์ โดยต่อยอดรายการ 168 ชั่วโมง และใช้ความถนัดในการจัดคอนเสิร์ตของวิบูลย์ มาจัดเป็นคอนเสิร์ตทัวร์ในชื่อ 168 คอนเสิร์ต โดยมีศิลปินจากทุกค่ายเพลง รวมทั้งนักแสดงช่อง 3 เข้ามาร่วม ทำให้คอนเสิร์ตทัวร์ดังกล่าวได้รับความนิยม ต่อมา ประวิทย์ มาลีนนท์ กรรมการผู้จัดการของช่อง 3 จึงให้เซิร์ช เอ็นเตอร์เทนเม้นท์ ปรับเปลี่ยน 168 คอนเสิร์ต เป็น คอนเสิร์ต ทีวี 3 สัญจร โดยเน้นจัดในต่างจังหวัดทุกเดือน เพื่อเป็นการประชาสัมพันธ์ช่อง 3 ในจังหวัดนั้น ๆ แทน

ต่อมาเมื่อวันที่ 29 เมษายน พ.ศ. 2547 เซิร์ช เอ็นเตอร์เทนเม้นท์ ได้เพิ่มทุนจดทะเบียนเป็น 28,000,000 บาท โดยมีวุฒินันต์ ภิรมย์ภักดี เข้ามาถือหุ้นเพิ่ม จากนั้นเมื่อวันที่ 1 กรกฎาคม พ.ศ. 2548 เซิร์ช เอ็นเตอร์เทนเม้นท์ ได้รับมอบนโยบายจากประวิทย์ให้รวมรายการข่าวทั้งหมดของฝ่ายข่าวช่อง 3 รวมถึงเรื่องเล่าเช้านี้ ของบีอีซี-เทโร เอ็นเตอร์เทนเม้นท์ (ในขณะนั้น) เข้าเป็นตราสินค้าเดียวกันในชื่อ ครอบครัวข่าว 3 และได้ให้บริษัท เซิร์ช (ไลฟ์) จำกัด บริษัทย่อย ผลิตรายการ *[[เรื่องเด่นเย็นนี้]]* ออกอากาศในช่วงเย็น จนได้รับความนิยม จึงนำตราสินค้าครอบครัวข่าว 3 มาต่อยอด เช่น การจัดตั้งสถานีวิทยุครอบครัวข่าว เพื่อนำรายการข่าวของช่อง 3 ไปกระจายเสียงผ่านสถานีวิทยุเสียงจากทหารเรือ รวมถึงการจัดทำปฏิทินครอบครัวข่าว 3 เป็นต้น

## บริษัทในเครือ
ปัจจุบัน เซิร์ช เอ็นเตอร์เทนเม้นท์ มีบริษัทในเครือจำนวน 5 แห่ง ดังนี้
* บริษัท เซิร์ช (ไลฟ์) จำกัด
* บริษัท เชิร์ช เอ็กซ์ จำกัด
* บริษัท วิช 106 จำกัด
* บริษัท วีเอวี เวิลด์ จำกัด
* บริษัท เวิลด์ บิสสิเนส บรอดคาสท์ จำกัด
* บริษัท สปีด แชนแนล จำกัด

## อ้างอิง

## แหล่งข้อมูลอื่น
*  
* เว็บไซต์กลุ่มบริษัทเซิร์ช

หมวดหมู่:บริษัทไทยที่ก่อตั้งในปี พ.ศ. 2537
หมวดหมู่:บริษัทผลิตรายการโทรทัศน์ของไทย
ประกันสังคม

thumb|ตราสัญลักษณ์สำนักงานประกันสังคม หน่วยงานที่บริหารระบบประกันสังคมและกองทุนที่เกี่ยวข้องในประเทศไทย

**ประกันสังคม** คือระบบการประกันภัยทางสังคมของประเทศไทยที่จัดตั้งขึ้นเพื่อให้ความคุ้มครองแก่ผู้ประกันตนตามเงื่อนไขของกฎหมาย โดยมีการส่งเงินสมทบจากผู้ประกันตน นายจ้าง และรัฐเข้าสู่กองทุนกลาง เพื่อจ่ายสิทธิประโยชน์ในกรณีต่าง ๆ เช่น เจ็บป่วย คลอดบุตร ทุพพลภาพ เสียชีวิต สงเคราะห์บุตร ชราภาพ และว่างงาน ภายใต้การบริหารจัดการของสำนักงานประกันสังคมตามพระราชบัญญัติประกันสังคม พ.ศ. 2533

## ประวัติ
ประเทศไทยเริ่มมีการจัดตั้งระบบประกันสังคมอย่างเป็นทางการภายใต้พระราชบัญญัติประกันสังคม พ.ศ. 2533เพื่อเป็นกลไกคุ้มครองความเสี่ยงด้านเศรษฐกิจและสังคมของแรงงานและผู้ประกันตนในกรณีต่าง ๆ ตามที่กฎหมายกำหนด ต่อมามีการจัดตั้งสำนักงานประกันสังคมสังกัดกระทรวงแรงงานเพื่อทำหน้าที่บริหารจัดการระบบดังกล่าวและให้บริการแก่ผู้ประกันตน ระบบประกันสังคมของไทยอาศัยหลักการส่งเงินสมทบจากผู้ประกันตน นายจ้าง และรัฐเข้าสู่กองทุนประกันสังคมเพื่อนำไปจ่ายสิทธิประโยชน์ตามเงื่อนไขของกฎหมาย นอกจากนี้ ระบบคุ้มครองแรงงานของไทยยังมีกองทุนเงินทดแทนซึ่งอยู่ภายใต้การบริหารของสำนักงานประกันสังคม เพื่อให้เงินทดแทนแก่ลูกจ้างกรณีประสบอันตรายหรือเจ็บป่วยเนื่องจากการทำงาน ตลอดระยะเวลาที่ผ่านมา ระบบประกันสังคมมีการปรับปรุงหลักเกณฑ์และขยายการคุ้มครองให้สอดคล้องกับสภาพเศรษฐกิจ สังคม และโครงสร้างแรงงานที่เปลี่ยนแปลงไป โดยมีกฎหมายที่เกี่ยวข้อง ได้แก่ พระราชบัญญัติประกันสังคม พ.ศ. 2533 และ พระราชบัญญัติเงินทดแทน พ.ศ. 2537 (สำหรับกองทุนเงินทดแทน)

## ผู้ประกันตนและสิทธิประโยชน์
### ประเภทผู้ประกันตน (มาตรา 33/39/40)
ลักษณะของผู้ประกันตน 3 ประเภทตาม มาตรา 33, 39 และมาตรา 40

### สิทธิประโยชน์โดยสรุป
ระบบประกันสังคมให้ความคุ้มครองหลักในกรณีต่าง ๆ ได้แก่
# เจ็บป่วย
# คลอดบุตร
# ทุพพลภาพ
# เสียชีวิต
# สงเคราะห์บุตร
# ชราภาพ
# ว่างงาน

## เงินสมทบและกองทุน
ประกันสังคมดำเนินการบนหลักการส่งเงินสมทบเข้ากองทุนกลาง โดยผู้ประกันตน นายจ้าง และรัฐร่วมสมทบตามเงื่อนไขของกฎหมาย เพื่อนำไปจ่ายสิทธิประโยชน์ให้แก่ผู้ประกันตนเมื่อเข้าเงื่อนไขที่กำหนด โดยผู้ประกันตนมาตรา 33 และนายจ้างมักจ่ายเงินสมทบในอัตราร้อยละ 5 ของค่าจ้างภายใต้เพดานฐานค่าจ้างที่กำหนด ทำให้ผู้ประกันตนและนายจ้างจ่ายเงินสมทบสูงสุดฝ่ายละ 750 บาทต่อเดือน (กรณีฐานค่าจ้าง 15,000 บาท) ทั้งนี้ เพดานฐานค่าจ้างดังกล่าวอาจมีการปรับเพิ่มในอนาคตเป็น 870 บาท และสูงสุดที่ 1,150 บาทต่อเดือนในปี พ.ศ. 2575 ส่งผลให้เงินสมทบสูงสุดต่อเดือนเพิ่มขึ้น

### ตัวอย่างเงินสมทบผู้ประกันตนมาตรา 33 (อัตราร้อยละ 5)

## ดูเพิ่ม
* สำนักงานประกันสังคม
* กองทุนประกันสังคม
* กองทุนเงินทดแทน

## อ้างอิง

## แหล่งข้อมูลอื่น
* 

หมวดหมู่:ประกันสังคม
ซิดจัส

**ซิดจัส** (Sitges, , ) เป็นเมืองที่อยู่ห่างจากบาร์เซโลนาไปทางตะวันตกเฉียงใต้ประมาณ 35 กิโลเมตร ในแคว้นกาตาลุญญา ประเทศสเปน มีชื่อเสียงไปทั่วโลกจากเทศกาลภาพยนตร์และเทศกาลคาร์นิวัล ตั้งอยู่ระหว่างเทือกเขาการ์รัฟกับทะเลเมดิเตอร์เรเนียน เป็นที่รู้จักในด้านชายหาด สถานบันเทิงยามค่ำคืน และสถานที่ทางประวัติศาสตร์

แม้ว่าต้นกำเนิดชื่อเสียงด้านศิลปะของเมืองซิดจัสจะย้อนกลับไปถึงปลายศตวรรษที่ 19 เมื่อจิตรกร ซานติอาโก รูซิญอล มาพำนักอยู่ที่นี่ในช่วงฤดูร้อน แต่เมืองนี้ได้กลายเป็นศูนย์กลางของวัฒนธรรมต่อต้านกระแสหลักในช่วงคริสต์ทศวรรษ 1960 บนแผ่นดินใหญ่ของสเปนในยุคระบอบฟรังโก และเป็นที่รู้จักในชื่อ "อิบิซาในขนาดย่อม"

ปัจจุบันเศรษฐกิจของเมืองซิดจัสพึ่งพาการท่องเที่ยวและวัฒนธรรมเป็นหลัก โดยมีห้องพักในโรงแรมมากกว่า 4,500 ห้อง ซึ่งครึ่งหนึ่งเป็นโรงแรมระดับสี่ดาว 

## อ้างอิง

*   (Spanish).  (Catalan).

## แหล่งข้อมูลอื่น

* Official website of Sitges Council
* Official Tourism website of Sitges
* Government data pages 
* Sitges – The pride of Catalonia 
* Wiktionary

หมวดหมู่:เมืองในแคว้นกาตาลุญญา
สโมสรฟุตบอลอุดร บ้านจั่น ยูไนเต็ด ในฤดูกาล 2567

**ฤดูกาล 2567** เป็นฤดูกาลที่ 5 ของสโมสรฟุตบอลอุดร บ้านจั่น ยูไนเต็ด ในการลงแข่งขันฟุตบอลลีกสมัครเล่นที่จัดโดยสมาคมฟุตบอลแห่งประเทศไทย โดยเป็นฤดูกาลที่สองในการแข่งขันระดับไทยแลนด์ เซมิโปรลีก หลังจากฤดูกาล 2566 จบฤดูกาลด้วยอันดับ 5 ในไทยแลนด์ เซมิโปรลีก โซนภาคตะวันออกเฉียงเหนือ โดยฤดูกาลนี้สโมสรได้เปลี่ยนหัวหน้าผู้ฝึกสอนเป็น สุภชาติ มานะกิจ ซึ่งเป็นผู้อำนวยการอะคาเดมี่นักฟุตบอลเยาวชนของสโมสรฟุตบอลหนองบัว พิชญ และเป็นอดีตหัวหน้าผู้ฝึกสอนของสโมสรฟุตบอลอุดร ยูไนเต็ด

## ผู้เล่น ฤดูกาล 2567
### รายละเอียดผู้เล่น ฤดูกาล 2567

:*ข้อมูล ณ วันที่​ 27 เมษายน พ.ศ. 2567*
:*สถิติการลงสนามและการยิงประตูรวมการแข่งขันทุกรายการ*

## การแข่งขันในฤดูกาล
### ไทยแลนด์ เซมิโปรลีก โซนภาคตะวันออกเฉียงเหนือ

### อันดับ


#### ผลการแข่งขัน

## สถิติการลงสนามและการทำประตูของผู้เล่น ในฤดูกาล 2567
* สถิติถึง 27 เมษายน 2567

|-
! colspan=12 style="background:#ff6600; color:#000000; text-align:center"| ผู้รักษาประตู

|-

|-

|-
! colspan=12 style="background:#ff6600; color:#000000; text-align:center"| กองหลัง
|-

|-

|-

|-

|-

|-

|-

|-

|-

|-

|-

|-
! colspan=12 style="background:#ff6600; color:#000000; text-align:center"| กองกลาง
|-

|-

|-

|-

|-

|-

|-
! colspan=12 style="background:#ff6600; color:#000000; text-align:center"| กองหน้า
|-

|-

|-

|-

|-

|-

|-

|-
|}

## อ้างอิง
มหาวิทยาลัยแคลิฟอร์เนียลูเทอรัน

**มหาวิทยาลัยแคลิฟอร์เนียลูเทอรัน** (California Lutheran University หรือ Cal Lutheran) เป็นมหาวิทยาลัยเอกชนในเมืองเธาซันด์โอ๊คส์ รัฐแคลิฟอร์เนีย สหรัฐอเมริกา ก่อตั้งในปี ค.ศ. 1959 และเปิดสอนในปี 1960 เดิมใช้ชื่อ California Lutheran College ก่อนเปลี่ยนเป็นชื่อปัจจุบันในปี 1986 มหาวิทยาลัยมีความเกี่ยวข้องกับคริสตจักร Evangelical Lutheran Church in America แต่ไม่จำกัดศาสนา

มหาวิทยาลัยตั้งอยู่บนพื้นที่ประมาณ 290 เอเคอร์ ห่างจากลอสแอนเจลิสไปทางตะวันตกเฉียงเหนือราว 64 กิโลเมตร เปิดสอนระดับปริญญาตรี โท และเอก รวมถึงหลักสูตรประกาศนียบัตร มีสาขาวิชาหลักและวิชาย่อยจำนวนมาก และมีวิทยาเขต/ศูนย์การศึกษาเพิ่มเติมในหลายเมืองของรัฐแคลิฟอร์เนีย

Cal Lutheran มีชื่อเสียงด้านกีฬา โดยเฉพาะอเมริกันฟุตบอลและเบสบอล ผลิตนักกีฬาที่ก้าวไปเป็นโค้ชระดับต่าง ๆ และนักกีฬามืออาชีพ ทั้งใน NFL และ Major League Baseball

## อ้างอิง

หมวดหมู่:สถาบันอุดมศึกษา
เสือภูเขา (ภาพยนตร์ปี พ.ศ. 2522)

**เสือภูเขา** เป็นภาพยนตร์ไทยแนวชีวิต โลดโผน ผจญภัย ขนาด 35 มม. พากย์เสียงในฟิล์ม ปี พ.ศ. 2522 สร้างโดยโคลีเซี่ยมฟิล์ม กำกับโดยคมน์ อรรฆเดช นำแสดงโดยสรพงศ์ ชาตรีและจารุณี สุขสวัสดิ์ เข้าฉายครั้งแรกเมื่อวันที่ 5 ตุลาคม พ.ศ. 2522 หลังจากความสำเร็จของเสือภูเขาจึงได้มีการสร้างภาคต่อคือเพชรตัดหยก (2525) แต่ได้มีการเปลี่ยนนางเอกจากจารุณี สุขสวัสดิ์เป็นหม่อมหลวงสุรีย์วัล สุริยง

## เรื่องย่อ
เรื่องราวของ เล่าทง (สรพงศ์ ชาตรี) นักสู้หนุ่มจากเผ่าม้งเจ้าของฉายา เสือภูเขา ที่ต้องพาลูกและเมียหลบหนีการตามล่าของ จะเย (ดามพ์ ดัสกร) หัวหน้าเผ่ามูเซอดำ หลังจากที่เล่าทงฆ่าน้องชายของจะเย

ในระหว่างที่หนีจากการตามล่า เล่าทงได้รับความช่วยเหลือจาก นะจา (จารุณี สุขสวัสดิ์) แม้วสาวที่สูญเสียพ่อไปด้วยฝีมือของจะเย และเธอก็เลือกที่จะช่วยเล่าทงและครอบครัวเพื่อให้พวกเขาได้มีชีวิตที่สงบสุข

## นักแสดง
* สรพงศ์ ชาตรี รับบท เล่าทง
* จารุณี สุขสวัสดิ์ รับบท นะจา
* ดามพ์ ดัสกร รับบท จะเย

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2522
หมวดหมู่:ภาพยนตร์ชีวิตไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์โดยโคลีเซี่ยมฟิล์ม
หมวดหมู่:ภาพยนตร์ที่กำกับโดย คมน์ อรรฆเดช
หมวดหมู่:ภาพยนตร์ภาษาไทยในคริสต์ทศวรรษ 1970
รัว (เพลง)

**"รัว"** () เป็นเพลงโดยบิลาล ฮัสซะนี นักร้องชาวฝรั่งเศส ซึ่งเขาประพันธ์ขึ้นร่วมกับมาดามเมอซีเยอและเมเดลีน เพลงนี้วางจำหน่ายเมื่อวันที่ 11 มกราคม ค.ศ. 2019 ผ่านโลว์วูด โดยเป็นซิงเกิลหลักของอัลบั้ม *[[คิงดอม (อัลบั้มของบิลาล ฮัสซะนี)|คิงดอม]]* และยังเป็นตัวแทนของในการประกวดเพลงยูโรวิชันปี 2019 ที่เทลอาวีฟ ประเทศอิสราเอล

## การพัฒนา
"รัว" ได้ประพันธ์ขึ้นโดยโดยบิลาล ฮัสซะนีร่วมกับมาดามเมอซีเยอ ซึ่งเป็นตัวแทนของฝรั่งเศสในการประกวดเพลงยูโรวิชันปี 2018

## มิวสิกวิดีโอ
เมื่อวันที่ 15 กุมภาพันธ์ ค.ศ. 2019 ได้มีการเผยแพร่มิวสิกวิดีโอของ "รัว" ทางยูทูบ โดยถ่ายทำในโรงละครขนาดใหญ่ เรื่องราวเริ่มต้นด้วยบิลาลอยู่หลังเวทีในห้องแต่งตัว เผยให้เห็นภาพที่ไม่ค่อยได้เห็นของเขาภายใต้ผมปลอม เมื่อเขาแต่งหน้าและสวมวิกผมบ๊อบสีบลอนด์อันเป็นเอกลักษณ์แล้ว เขาก็ขึ้นเวทีและร้องเพลงนี้ การแสดงนี้ดัดแปลงมาจากการแสดงของเขาใน *เดสตีนาซียงเออโรวีซียง 2019* โดยตัดเนื้อเพลงออกไป เน้นแสงไฟสลัวและภาพเบลอ แต่ยังคงเครื่องแต่งกายในลักษณะเดิม

## การประกวดเพลงยูโรวิชันปี 2019

### เดสตีนาซียงเออโรวีซียง 2019
*เดสตีนาซียงเออโรวีซียง 2019*  เป็นการประกวดเพลงระดับชาติซึ่งใช้คัดเลือกเพลงจากฝรั่งเศสสำหรับการประกวดเพลงยูโรวิชันปี 2019 ครั้งนี้มีเพลง 16 เพลงเข้าร่วมแข่งขันในรอบรองชนะเลิศในวันที่ 12 และ 19 มกราคม ค.ศ. 2019 ก่อนเข้าริบชิงชนะเลิศในวันที่ 26 มกราคม ซึ่งจัดขึ้นที่สตูดิโอวิชวล – บัต 210 ในแซ็ง-เดอนี การประกวดนี้จัดขึ้นโดยฟร็องส์เดอและมีการูเป็นพิธีกร การประกวดนี้ได้มีการออกอากาศสดผ่านทางฟร็องส์เดอและเตเวแซ็งก์มงด์ และออกอากาศย้อนหลังผ่านทางเตเวแซ็งก์เกแบ็กกานาดา

เมื่อวันที่ 6 ธันวาคม ค.ศ. 2018 บิลาล ฮัสซะนีได้รับการยืนยันให้เป็นหนึ่งใน 18 ผู้เข้าร่วม *เดสตีนาซียงเออโรวีซียง 2019*  ด้วยเพลง "รัว" เขาผ่านเข้ารอบชิงชนะเลิศหลังจากได้รับคะแนนเสียงเป็นอันดับหนึ่งทั้งจากคณะกรรมการระดับนานาชาติและผู้ชมทางโทรทัศน์ เขาได้เข้าแข่งขันในรอบชิงชนะเลิศเมื่อวันที่ 26 มกราคม โดยได้อันดับที่ห้าจากคณะกรรมการตัดสินระดับนานาชาติ แต่ได้รับคะแนนเสียงอย่างท่วมท้นจากประชาชนชาวฝรั่งเศส จนได้รับคะแนนรวมสูงสุดและชนะการประกวด 

### ในยูโรวิชัน
การประกวดเพลงยูโรวิชันปี 2019 จะจัดขึ้นที่เอ็กซ์โปเทลอาวีฟในเทลอาวีฟ ประเทศอิสราเอล และจะประกอบด้วยรอบรองชนะเลิศสองรอบในวันที่ 14 และ 16 พฤษภาคมตามลำดับ และรอบชิงชนะเลิศในวันที่ 18 พฤษภาคม ค.ศ. 2019 ในฐานะสมาชิกกลุ่มประเทศ "บิ๊กไฟว์" ฝรั่งเศสจะผ่านเข้ารอบชิงชนะเลิศโดยอัตโนมัติ ในรอบชิงชนะเลิศ ฝรั่งเศสทำผลงานได้อันดับที่ 16 ด้วย 105 คะแนน 

## ชาร์ต

## การรับรอง

## อ้างอิง

หมวดหมู่:เพลงจากประเทศฝรั่งเศส
หมวดหมู่:เพลงในปี พ.ศ. 2562
หมวดหมู่:เพลงภาษาฝรั่งเศส
หมวดหมู่:ประเทศฝรั่งเศสในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
แอฟริกาคัพออฟเนชันส์ 2025 กลุ่มเอฟ

**'กลุ่ม เอฟ ของ [[แอฟริกาคัพออฟเนชันส์ 2025]]**  จัดขึ้นระหว่างวันที่ 24 ถึง 31 ธันวาคม ค.ศ. 2025. กลุ่มดังกล่าวประกอบด้วยแชมป์เก่า โกตดิวัวร์, แคเมอรูน, กาบอง, และ โมซัมบิก.

โกตดิวัวร์และแคเมอรูน เป็นสองทีมที่ดีที่สุด, ร่วมกับ โมซัมบิก ซึ่งเป็นหนึ่งในสี่ทีมอันดับสามที่ดีที่สุด, ได้ผ่านเข้าสู่ รอบ 16 ทีมสุดท้าย.

## ทีม

**หมายเหตุ**

## ตารางคะแนน

## แมตช์
*เวลาทั้งหมดคือท้องถิ่น, [[เวลายุโรปกลาง|CET]] ([[UTC+01:00|UTC+1]]).*

### โกตดิวัวร์ พบ โมซัมบิก


### แคเมอรูน พบ กาบอง


### โกตดิวัวร์ พบ แคเมอรูน


### กาบอง พบ โมซัมบิก


### กาบอง พบ โกตดิวัวร์


### โมซัมบิก พบ แคเมอรูน


## อ้างอิง

## แหล่งข้อมูลอื่น
* 

หมวดหมู่:แอฟริกาคัพออฟเนชันส์ 2025
แอฟริกาคัพออฟเนชันส์ 2025 รอบแพ้คัดออก

**รอบแพ้คัดออก ของ [[แอฟริกาคัพออฟเนชันส์ 2025]]** จะเป็นรอบที่สองและรอบสุดท้ายของการแข่งขัน, ตามด้วย รอบแบ่งกลุ่ม. 
การแข่งขันจะเริ่มต้นในวันที่ 3 มกราคม ด้วยรอบ 16 ทีมสุดท้าย และสิ้นสุดในวันที่ 18 มกราคม ค.ศ. 2026 ด้วย รอบชิงชนะเลิศ จัดขึ้นที่ สนามกีฬาเจ้าชายมูเลย์ อับเดลเลาะฮ์ ใน ราบัต.

ทั้งหมด 16 ทีม (สองทีมที่ดีที่สุดของแต่ละกลุ่ม, พร้อมกับทีมอันดับสามที่ดีที่สุดสี่ทีม) ได้ผ่านเข้าสู่รอบแพ้คัดออก เพื่อแข่งขันในรูปแบบทัวร์นาเมนต์ ตกรอบเดี่ยว.

เวลาการแข่งขันทั้งหมดเป็นเวลาท้องถิ่น, CET (UTC+1).

## รูปแบบ
ในรอบแพ้คัดออก, ยกเว้นเพลย์ออฟชิงอันดับที่สาม, หากผลการแข่งขันเสมอกันเมื่อสิ้นสุดเวลาการแข่งขันปกติ 90 นาที, การต่อเวลาพิเศษ จะลงเล่น (สองพีเรียด ครึ่งละ 15 นาที). หากยังเสมอกันหลังจากช่วงต่อเวลาพิเศษ, ผลการแข่งขันจะตัดสินโดย การดวลลูกโทษ เพื่อตัดสินหาผู้ชนะ. ในเพลย์ออฟ อันดับที่สาม, หากคะแนนเสมอกันหลังจาก 90 นาที การแข่งขันจะตัดสินด้วยการยิงจุดโทษทันที, โดยไม่ต้องเล่นต่อเวลาพิเศษ.

## ทีมที่ผ่านเข้ารอบ
สองทีมอันดับแรกจากแต่ละกลุ่มทั้งหกกลุ่ม, บวกกับทีมอันดับสามที่ดีที่สุดสี่ทีม, เข้ารอบสำหรับรอบแพ้คัดออก.

## สายการแข่งขัน


## รอบ 16 ทีมสุดท้าย
### เซเนกัล พบ ซูดาน


### มาลี พบ ตูนิเซีย


### โมร็อกโก พบ แทนซาเนีย


### แอฟริกาใต้ พบ แคเมอรูน


### อียิปต์ พบ เบนิน


### ไนจีเรีย พบ โมซัมบิก


### แอลจีเรีย พบ สาธารณรัฐประชาธิปไตยคองโก


### โกตดิวัวร์ พบ บูร์กินาฟาโซ


## รอบก่อนรองชนะเลิศ
### มาลี พบ เซเนกัล


### แคเมอรูน พบ โมร็อกโก


### แอลจีเรีย พบ ไนจีเรีย


### อียิปต์ พบ โกตดิวัวร์


## รอบรองชนะเลิศ
### เซเนกัล พบ อียิปต์


### ไนจีเรีย พบ โมร็อกโก


## เพลย์ออฟ นัดชิงอันดับที่ 3


## รอบชิงชนะเลิศ

## ดูเพิ่ม
* รายชื่อของแอฟริกาคัพออฟเนชันส์ รอบชิงชนะเลิศ

## อ้างอิง

## แหล่งข้อมูลอื่น
*

หมวดหมู่:แอฟริกาคัพออฟเนชันส์ 2025
สแคร์รั่วมูฟวี่ ล้อหนังดัง ยำหนังจี้

**สแคร์รั่วมูฟวี่ ล้อหนังดัง ยำหนังจี้** () เป็นภาพยนตร์ไทยแนวสุขนาฏกรรม สยองขวัญ ปี พ.ศ. 2569 สร้างโดยเธอทีน สตูดิโอ กำกับโดยบรรจง สินธนมงคลกุล นำแสดงโดยธัชพล กู้วงศ์บัณฑิตและปรียากานต์ ใจกันทะ เดิมมีกำหนดเข้าฉายในวันที่ 19 มีนาคม พ.ศ. 2569 ก่อนจะเลื่อนวันฉายโดยไม่มีกำหนด

## เรื่องย่อ
การผจญภัยสุดฮาของการตามล่ามรดกของอาม่า ที่มีโฉนดสวนทุเรียนเป็นกุญแจสำคัญ แต่กลับดันต้องเผชิญกับกองทัพผีใจดำที่คอยหลอกหลอนทุกย่างก้าว จนทำให้ต้องตกกระไดพลอยโจนไปติดอยู่ในคุกสุดโหด ที่เต็มไปด้วยเจ้าถิ่นขาโหดที่ไม่ยอมให้ใครรอดไปได้!

## นักแสดง
* ธัชพล กู้วงศ์บัณฑิต รับบท อาร์ม
* ปรียากานต์ ใจกันทะ รับบท มุ้ย
* สุวัจนี พานิชชีวะ รับบท อาม่า
* ณิชาภัทร ฉัตรชัยพลรัตน์
* ยะสะกะ ไชยสร

## การสร้างและประชาสัมพันธ์
เดิมภาพยนตร์เรื่องล้อหนังดัง ยำหนังจี้ได้วางตัวองอาจ เจียมเจริญพรกุลและณภัทร จิตวีรภัทร เป็นผู้กำกับ รวมถึงณัฏฐ์ กิจจริตที่จะรับบทเป็นพระเอกคู่กับปรียากานต์ ใจกันทะ ก่อนที่ในเวลาต่อมาจะมีการเปลี่ยนแปลงในส่วนของผู้กำกับเป็นบรรจง สินธนมงคลกุล และพระเอกของเรื่องเป็นธัชพล กู้วงศ์บัณฑิต

จากนั้นในเดือนธันวาคม พ.ศ. 2568 ได้มีการเปิดเผยตัวอย่างแรกของภาพยนตร์อย่างเป็นทางการ

ต่อมาในเดือนกุมภาพันธ์ พ.ศ. 2569 ได้มีการประกาศผ่านสื่อสังคมเกี่ยวกับกำหนดการออกฉายของภาพยนตร์ เดิมมีกำหนดเข้าฉายในวันที่ 19 มีนาคม พ.ศ. 2569 อย่างไรก็ตาม ภายหลังได้มีการประกาศเลื่อนวันเข้าฉายออกไปโดยไม่มีกำหนด

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ที่มีกำหนดออกฉายในอนาคต
หมวดหมู่:ภาพยนตร์ที่กำกับโดย บรรจง สินธนมงคลกุล
หมวดหมู่:ภาพยนตร์ตลกไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ภาษาไทยในคริสต์ทศวรรษ 2020
เรออน โอโตวะ

**เรออน โอโตวะ** (; ; 11 มกราคม ค.ศ. 1990 – ) เป็นนักแสดงเอวีชาวญี่ปุ่น สังกัดบริษัทลิสตาร์โปร

## ข้อมูลส่วนตัวและประวัติ
งานอดิเรกของเธอคือร้องคาราโอเกะ, สังเกตผู้คน และเล่นลอตเตอรี

ในเดือนมีนาคม ค.ศ. 2009 เธอได้เปิดตัวในวงการเอวีในเรื่อง*ซูเปอร์เกิร์ลเดบิวต์*โดยอาราชิ โอะ โยบุ ซูปาการุ

## ผลงาน

### วิดีโอสำหรับผู้ใหญ่
;ค.ศ. 2009
* *ซูเปอร์เกิร์ลเดบิวต์* () (13 มีนาคม ค.ศ. 2009 โดยอาราชิ โอะ โยบุ ซูปาการุ)

;ค.ศ. 2010
* *จิกัง งะ โตมารุ อูเดโดเก ธรีดี* () (7 ตุลาคม ค.ศ. 2010 โดยร็อกเกต)

## แหล่งข้อมูลอื่น
* 

หมวดหมู่:นักแสดงหนังโป๊หญิงชาวญี่ปุ่น
หมวดหมู่:บุคคลจากมหานครโตเกียว
รายชื่อรางวัลและการเสนอชื่อที่ลิซ่า (แร็ปเปอร์) ได้รับ

ลิซ่า เป็นแร็ปเปอร์และนักร้องชาวไทย และเป็นสมาชิกของเกิร์ลกรุปเกาหลีใต้ แบล็กพิงก์ เธอออกซิงเกิลอัลบั้มแรก *[[ลลิษา (ซิงเกิลอัลบั้ม)|ลลิษา]]* และซิงเกิลนำในชื่อเดียวกัน วางจำหน่ายในเดือนกันยายน 2021 อัลบั้มดังกล่าวทำให้ลิซ่าถูกบันทึกในบันทึกสถิติโลกกินเนสส์หลายรายการ รวมถึงมิวสิกวิดีโอของศิลปินเดี่ยวที่มีผู้ชมมากที่สุดภายใน 24 ชั่วโมงบนยูทูบ, ศิลปินหญิงเดี่ยวเคป็อปที่มียอดสตรีมถึง 1 พันล้านครั้งเร็วที่สุดบนสปอติฟาย และอัลบั้มแรกของศิลปินเดี่ยวเคป็อปที่มียอดสตรีมถึง 1 พันล้านครั้งบนสปอติฟาย ส่วนซิงเกิลที่สอง "มันนี" กลายเป็นเพลงแรกของศิลปินเดี่ยวเคป็อปที่มียอดสตรีมถึง 1 พันล้านครั้งบนสปอติฟาย ลิซ่าได้รับรางวัลเคป็อปยอดเยี่ยมจากเอ็มทีวีวิดีโอมิวสิกอะวอดส์ 2022 และเอ็มทีวียุโรปมิวสิกอะวอดส์ 2022 ทำให้เธอถูกบันทึกสถิติโลกกินเนสส์อีกสองรายการ ในฐานะศิลปินเดี่ยวเคป็อปคนแรกในประวัติศาสตร์ที่คว้ารางวัลเอ็มทีวีวิดีโอมิวสิกอะวอดส์และเอ็มทีวียุโรปมิวสิกอะวอดส์ นอกจากนี้ เธอยังได้รับรางวัลมูบีตโกลบอลชอยซ์อะวอด – หญิง ในงานแกออนชาร์ตมิวสิกอะวอดส์ ครั้งที่ 11 และเวิลด์ไวด์แฟนชอยซ์ท็อปเทนในงานเอ็มเน็ตเอเชียนมิวสิกอะวอดส์ 2021

ลิซ่าได้รับเกียรติเป็นผู้นำพลังศรัทธาเสริมคุณค่าวัฒนธรรมไทยจากกระทรวงวัฒนธรรม และได้รับการยกย่องให้เข้าสู่หอเกียรติยศแห่งเอเชียในฐานะสัญญะทางวัฒนธรรมในปี 2023 เธอถูกบันทึกสถิติโลกกินเนสส์อีกสองรายการในฐานะศิลปินเคป็อปที่มียอดผู้ติดตามมากที่สุดบนอินสตาแกรมและเวลาที่เร็วที่สุดในการเข้าถึงผู้ติดตามหนึ่งล้านคนบนติ๊กต็อก และกลายเป็นศิลปินเดี่ยวเคป็อปที่ถูกบันทึกสถิติโลกกินเนสส์มากที่สุดในประวัติศาสตร์ "ร็อกสตาร์" ซิงเกิลนำจากสตูดิโออัลบั้มชุดแรก *[[ออลเทอร์อีโก]]* (2025) ในงานเอ็มทีวีวิดีโอมิวสิกอะวอดส์ 2024 เพลงได้เข้าชิงจำนวน 4 รางวัล และได้รับรางวัลเคป็อปยอดเยี่ยม ทำให้ลิซ่ากลายเป็นศิลปินเดี่ยวคนแรกที่คว้ารางวัลดังกล่าวได้ถึงสองครั้ง ซิงเกิลที่สองของอัลบั้ม "นิววูแมน" ร้องรับเชิญโดยโรซาลิอา ได้รับรางวัลเพลงร่วมขับร้องยอดเยี่ยมในงานเอ็มทีวียุโรปมิวสิกอะวอดส์ 2024 นอกจากนี้ ลิซ่ายังได้รับรางวัลกลุ่มแฟนคลับที่ยิ่งใหญ่ที่สุด และได้เข้าชิงรางวัลเคป็อปยอดเยี่ยมและวิดีโอยอดเยี่ยม ซิงเกิลที่สี่ "บอร์นอะเกน" ร้องรับเชิญโดยโดจาแคตและเรย์ ทำให้ลิซ่าได้รับรางวัลเคป็อปยอดเยี่ยมเป็นครั้งที่สามในงานเอ็มทีวีวิดีโอมิวสิกอะวอดส์ 2025 โดยทำสถิติเสมอกับบีทีเอสในฐานะศิลปินที่ชนะรางวัลในสาขานี้มากที่สุด สำหรับการแสดงในละครชุดทางโทรทัศน์ *[[เดอะไวท์โลตัส]]* ลิซ่าได้เข้าชิงรางวัลการแสดงยอดเยี่ยมโดยทีมนักแสดงในละครชุดแนวชีวิตในงานสมาคมนักแสดงภาพยนตร์และโทรทัศน์ ครั้งที่ 32 นอกจากนี้ ลิซ่ายังได้รับการจัดอันดับให้อยู่ในรายชื่อชาวเอเชีย 100 คนที่มีอิทธิพลที่สุดของโกลด์เฮาส์ ในปี 2022 และ 2025 รวมถึงติดอันดับผู้มีชื่อเสื่ยงที่มีอิทธิพลที่สุดในเกาหลี ของ*ฟอบส์* ในปี 2025

## รางวัลและการเสนอชื่อ

## รางวัลอื่น
### เกียรติประวัติ

### รายชื่อ

### การบันทึก

### เครื่องราชอิสริยาภรณ์
*  :
** ค.ศ. 2023– 80x80px เครื่องราชอิสริยาภรณ์จักรวรรดิบริติช ชั้นเบญจมาภรณ์ (ฝ่ายพลเรือน)

## เชิงอรรถ

## อ้างอิง

หมวดหมู่:ลิซ่า (แร็ปเปอร์)
องค์หญิงตัวร้ายกับนายบัณฑิต

***องค์หญิงตัวร้ายกับนายบัณฑิต*** (; ) เป็นละครโทรทัศน์เกาหลีใต้ปี ค.ศ. 2017 นำแสดงโดย จู วอน, โอ ยอน-ซอ, อี จอง-ชิน และคิม ยุน-ฮเย มีเค้าโครงมาจากภาพยนตร์เกาหลีใต้ปี ค.ศ. 2001 เรื่อง ยัยตัวร้ายกับนายเจี๋ยมเจี้ยม ของกวัก แจ-ยง แต่ดำเนินเรื่องในยุคโชซอน ออกอากาศทุกวันจันทร์และอังคารทางช่องเอสบีเอส ตั้งแต่วันที่ 29 พฤษภาคม ถึง 18 กรกฎาคม ค.ศ. 2017 เวลา 22:00 น. (เวลามาตรฐานเกาหลี) รวมทั้งหมด 32 ตอน

## นักแสดง
### นักแสดงหลัก
* จู วอน รับบท กย็อน อู
: เขาคืออาจารย์ผู้มีชื่อเสียงและนิสัยอ่อนโยนที่กลับมาโชซ็อนหลังจากศึกษาอยู่ที่ต้าชิงนานสามปี ในระหว่างที่เขาอยู่ที่นั่น เขาได้รับคำชมมากมายจากผู้ปกครองของต้าชิง กย็อน อูได้รับตำแหน่ง "สมบัติแห่งชาติของโชซ็อน" จากพระเจ้าฮวีจงในช่วงวัยเด็ก เขาคือบุตรของเสนาบดีการศึกษา และพระเจ้าฮวีจงทรงแต่งตั้งเขาเป็นพระอาจารย์ขององค์ชายรัชทายาท แม้จะมีความขัดแย้งในช่วงแรกกับองค์หญิงฮเยมย็อง แต่เขาก็ยังคงช่วยเหลือเธอในการตามหาความลับเกี่ยวกับการปลดพระมารดาของเธอจากตำแหน่ง

## หมายเหตุ

## อ้างอิง

หมวดหมู่:ละครโทรทัศน์ช่องเอสบีเอส
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2560
หมวดหมู่:ละครโทรทัศน์ที่มีฉากในศตวรรษที่ 18
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
พิพิธภัณฑ์ซานซิงตุย

**พิพิธภัณฑ์ซานซิงตุย** () เป็นพิพิธภัณฑ์มรดกทางวัฒนธรรมสาธารณะในเมืองกว่างฮั่น มณฑลเสฉวน ประเทศจีน

พิพิธภัณฑ์ตั้งอยู่ทางมุมตะวันออกเฉียงเหนือของซากปรักหักพังซานซิงตุย ซึ่งอยู่ริมฝั่งแม่น้ำเป็ดทางตะวันตกของนครกว่างฮั่น มณฑลเสฉวน ซึ่งมีชื่อเสียงด้านประวัติศาสตร์และวัฒนธรรม ตั้งห่างจากเฉิงตูไปทางเหนือ 38 กิโลเมตร และห่างจากเต๋อหยางไปทางใต้ 26 กิโลเมตร เป็นพิพิธภัณฑ์เฉพาะเรื่องขนาดใหญ่ที่ทันสมัย ​​การก่อสร้างพิพิธภัณฑ์เริ่มขึ้นในเดือนสิงหาคม ค.ศ. 1992 และเปิดให้ประชาชนเข้าชมอย่างเป็นทางการในเดือนตุลาคม ค.ศ. 1997

## หอจัดแสดง

ปัจจุบันพิพิธภัณฑ์ซานซิงตุยครอบคลุมพื้นที่ประมาณ 33 เฮกตาร์ โดยมีพื้นที่ป่าปลูกมากกว่าร้อยละ 80 พิพิธภัณฑ์มีอาคารจัดแสดงสองหลัง ได้แก่ อาคารจัดแสดงที่หนึ่งและอาคารจัดแสดงที่สอง พื้นที่จัดแสดงมีพื้นที่รวมเกือบ 12,000 ตารางเมตร อาคารจัดแสดงที่หนึ่งจัดแสดงทองคำ ทองแดง หยก หิน เครื่องปั้นดินเผา ฯลฯ ในขณะที่อาคารจัดแสดงที่สองใช้สำหรับจัดแสดงเครื่องสำริดโดยเฉพาะ

ตามรายงานของ *[[South China Morning Post]]* พิพิธภัณฑ์ซานซิงตุยเปิดอาคารใหม่ใน ค.ศ. 2023 ซึ่งจัดแสดงโบราณวัตถุเกือบ 600 ชิ้นเป็นครั้งแรก โดยเปิดให้ชมอย่างเป็นทางการในเดือนกรกฎาคม ค.ศ. 2023 อาคารใหม่นี้จัดแสดงโบราณวัตถุมากกว่า 1,500 ชิ้นหรือชุด รวมถึงเครื่องปั้นดินเผา เครื่องสำริด หยก และเครื่องทอง

## อิทธิพล
ใน ค.ศ. 2019 พิพิธภัณฑ์แห่งนี้มีผู้เข้าชมเกือบ 964,000 คน และสร้างรายได้เกือบ 40 ล้านหยวน

## อ้างอิง
วัดหาดทรายแดง

**วัดหาดทรายแดง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดเล็ก อำเภอคลองใหญ่ จังหวัดตราด ตั้งอยู่บนภูเขา หันหน้าออกทะเลเห็นเกาะกูดและเกาะช้าง ด้านหลังวัดติดภูเขา (ทิวเขาบรรทัด) ปัจจุบันมีพระครูธีรวงศ์คุณากร ดำรงตำแหน่งเจ้าอาวาส

วัดหาดทรายแดงตั้งวัดเมื่อวันที่ 22 กันยายน พ.ศ. 2560 ได้รับพระราชทานวิสุงคามสีมาเมื่อวันที่ 4 พฤศจิกายน พ.ศ. 2565

ด้านบนมีอุโบสถทรงล้านนาสีขาวสลับไม้ที่ผสมผสานวัฒนธรรมตะวันออก จิตรกรรมพุทธศิลป์ปูนปั้นมือสีขาวทั้งหลัง ภายในประดิษฐานพระประธาน พระสิงห์หนึ่ง เชียงแสนและล้านนา ภายในบริเวณเดียวกันยังมีพระตำหนักพระนเรศวรมหาราช วิหารหลวงพ่อทันใจและหอจุดเทียน ด้านหน้าทางเข้าวัดจะมีอนุสาวรีย์กรมหลวงชุมพร

## อ้างอิง

หาดทรายแดง
หมวดหมู่:สิ่งก่อสร้างในอำเภอคลองใหญ่
กิ่งแก้ว (ภาพยนตร์ปี พ.ศ. 2569)

***กิ่งแก้ว*** () เป็นภาพยนตร์ไทยแนวสยองขวัญเหนือธรรมชาติ ดรามา อาชญากรรม ปี พ.ศ. 2569 กำกับโดย เอกชัย ศรีวิชัย ผลิตโดยเอ็ม สตูดิโอ เป็นภาพยนตร์ที่ได้รับแรงบันดาลใจจากคดีอาชญากรรมซึ่งเกิดขึ้นในช่วงปี พ.ศ. 2521–2522 โดยเป็นเหตุการณ์สะเทือนขวัญที่ถูกบันทึกไว้ในประวัติศาสตร์อาชญากรรมในประเทศไทย นำแสดงโดย อินทิรา เจริญปุระ, นภัทร อินทร์ใจเอื้อ, อภิญญา สกุลเจริญสุข, พิมพ์พรรณ ชลายนคุปต์,  สนธยา ชิตมณี,  เอกชัย ศรีวิชัย  มีกำหนดฉายวันแรกในวันที่ 29 มกราคม พ.ศ. 2569

## เรื่องย่อ
กิ่งแก้วเป็นหญิงสาวผู้มีภาวะบกพร่องทางจิตซึ่งเข้าไปพัวพันกับคดีลักพาตัวและฆาตกรรมเด็ก แม้จะปฏิเสธข้อกล่าวหามาโดยตลอด แต่จากพยานหลักฐานที่ปรากฏ ศาลได้พิพากษาให้รับโทษประหารชีวิต หลังการเสียชีวิตของกิ่งแก้ว ได้เกิดเหตุการณ์เหนือธรรมชาติขึ้นภายในเรือนจำและในกลุ่มผู้ที่เกี่ยวข้องกับคดี โดยมีรายงานว่าผู้ต้องขังและผู้สมรู้ร่วมคิดบางรายประสบเหตุเสียชีวิตหรือมีอาการทางจิตอย่างผิดปกติ ท่ามกลางเรื่องเล่าถึงวิญญาณของกิ่งแก้วที่กลับมาหลอกหลอน ด้วยคำพูดซ้ำ ๆ ว่า “ฉันไม่ผิด”

## นักแสดง
### นักแสดงหลัก
* อินทิรา เจริญปุระ รับบท กิ่งแก้ว
* นภัทร อินทร์ใจเอื้อ รับบท เหม 
* อภิญญา สกุลเจริญสุข รับบท มี้
* พิมพ์พรรณ ชลายนคุปต์ รับบท วัลภา
* สนธยา ชิตมณี รับบท ปฐม
* เอกชัย ศรีวิชัย รับบท ลุงโสม

### นักแสดงสมทบ
* ธเนศพิพัฒ สุทธิหิรัญดำรงค์ รับบท ปิ่น
* ภาคียะ โพธิ์เงิน รับบท เสริม

## ที่มาของภาพยนตร์

กิ่งแก้ว เป็นคดีอาชญากรรมที่เกิดขึ้นในปี พ.ศ. 2521 ในเขตปทุมวัน กรุงเทพมหานคร จากเหตุลักพาตัวและสังหารเด็กชายวัย 6 ปี โดยผู้ก่อเหตุคือ กิ่งแก้ว ลอสูงเนิน อดีตลูกจ้างหญิง ซึ่งคดีดังกล่าวสร้างความสะเทือนขวัญต่อสังคมไทยในขณะนั้น และได้รับการบันทึกไว้ในประวัติศาสตร์อาชญากรรมในประเทศไทย เนื่องจากนำไปสู่การประหารชีวิต นับเป็นนักโทษประหารหญิงคนที่ 2 ของประเทศไทย คดีนี้ถูกกล่าวถึงอย่างต่อเนื่องในเหตุการณ์สะเทือนขวัญที่มีการพูดถึงความอาถรรพ์ ต่อมาได้ถูกนำไปดัดแปลงสร้างเป็นภาพยนตร์แนวสยองขวัญ โดยมีชื่อว่า กิ่งแก้ว และได้รับแรงบันดาลใจจากคดีที่เกิดขึ้นจริงในปี พ.ศ. 2522 โดยหญิงผู้ต้องหาโทษประหารซึ่งยืนยันความบริสุทธิ์จนถึงวาระสุดท้าย โดยมีคำพูดว่า *“ฉันไม่ผิด”* ที่ถูกบันทึกว่าเป็นคำพูดสุดท้ายก่อนการประหารชีวิต

## การประชาสัมพันธ์
ในเดือนธันวาคม พ.ศ. 2568 ได้มีการปล่อยทีเซอร์อย่างเป็นทางการของภาพยนตร์ โดยในทีเซอร์นั้นมีการนำเสนอภาพของเรือนจำบางขวาง

ในวันที่ 28 มกราคม พ.ศ. 2569 ได้มีการจัดงานรอบปฐมทัศน์ภาพยนตร์ ณ เดอะมอลล์ไลฟ์สโตร์ ชั้น 3 บางกะปิ กรุงเทพมหานคร

## อ้างอิง

## แหล่งข้อมูลอื่น

หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ที่กำกับโดย เอกชัย ศรีวิชัย
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์สยองขวัญไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์ไทยที่สร้างจากเหตุการณ์จริง
ดาวลูกไก่ (ตำนาน)

**ดาวลูกไก่** เป็นตำนานไทยที่ว่าด้วยดาวลูกไก่ อาจเรียกแตกต่างกันไปอย่าง **ดาวไก่น้อย** หรือ **ดาววีไก่น้อย** เป็นต้น มีกล่าวถึงในคัมภีร์เสนปกรณ์ 

ตำนานว่าด้วย ตากับยายผู้ยากจนต้องการถวายภัตตาหารแก่พระธุดงค์ที่มาปักกลดใกล้บ้าน แต่เนื่องจากไม่มีอาหารอื่นใดจึงตัดสินใจฆ่าแม่ไก่ที่เลี้ยงไว้เพื่อทำอาหารถวายพระด้วยความศรัทธา ฝ่ายแม่ไก่เมื่อรู้ชะตากรรมก็เศร้าโศกเสียใจ จึงเรียกลูกไก่ทั้งเจ็ดตัวมาซุกใต้ปีกเพื่อสั่งลาเป็นครั้งสุดท้าย ครั้นรุ่งเช้าเมื่อแม่ไก่ถูกนำไปทำอาหาร ลูกไก่ทั้งเจ็ดที่รักแม่สุดใจจึงพร้อมใจกันกระโดดเข้ากองไฟตายตามแม่ไป ด้วยอานิสงส์แห่งความกตัญญูและจิตใจที่ประเสริฐ ลูกไก่ทั้งหมดจึงไปเกิดใหม่เป็นกลุ่มดาวบนท้องฟ้าที่เรียกว่า "ดาวลูกไก่"

ตำนานดาวลูกไก่ได้รับการขึ้นทะเบียนเป็นมรดกภูมิปัญญาทางวัฒนธรรม พ.ศ. 2553

## อ้างอิง

หมวดหมู่:คติชนไทย
แนวนโยบายพลเมือง

**แนวนโยบายพลเมือง** () เป็นพรรคการเมืองเสรีอนุรักษนิยมฝ่ายขวากลางในประเทศโปแลนด์ บุคคลสำคัญและผู้นำที่มีบทบาทโดดเด่นที่สุดของพรรคคือ ดอนัลต์ ตุสก์ ซึ่งดำรงตำแหน่งประธานพรรคในช่วง ค.ศ. 2003-2014 และ 2021-2025

พรรคนี้ก่อตั้งขึ้นใน ค.ศ. 2001 โดยกลุ่มที่แตกออกจากพรรคปฏิบัติการเลือกความสามัคคี พรรคสหภาพเสรีภาพ และพรรคประชาชนอนุรักษนิยม และต่อมาได้อันดับสองในการเลือกตั้งรัฐสภาโปแลนด์ ค.ศ. 2001 พรรคนี้อยู่ในฝ่ายค้านจนถึงการเลือกตั้งรัฐสภาโปแลนด์ ค.ศ. 2007 เมื่อพรรคนี้แซงหน้าพรรคกฎหมายและความยุติธรรม โดยได้รับ 209 ที่นั่ง และตุสก์ได้รับเลือกเป็นนายกรัฐมนตรีโปแลนด์ หลังเหตุการณ์เครื่องบินตกที่สโมเลนสค์ใน ค.ศ. 2010 บรอญิสวัฟ กอมอรอฟสกี ดำรงตำแหน่งประธานาธิบดีรักษาการของโปแลนด์ และต่อมาได้รับชัยชนะในการเลือกตั้งประธานาธิบดีโปแลนด์ ค.ศ. 2010 ตุสก์ดำรงตำแหน่งนายกรัฐมนตรีและผู้นำพรรคแนวนโยบายพลเมืองต่อไปจนกระทั่งลาออกใน ค.ศ. 2014 เพื่อเข้ารับตำแหน่งประธานสภายุโรป พรรคพ่ายแพ้ในการเลือกตั้งรัฐสภาและประธานาธิบดีโปแลนด์ ค.ศ. 2015 ได้อันดับสองในการเลือกตั้งรัฐสภาโปแลนด์ ค.ศ. 2019 และราฟาว ชัสกอฟสกี ผู้สมัครชิงตำแหน่งประธานาธิบดีโปแลนด์ ค.ศ. 2020 ของพรรค ได้รับคะแนนเสียงร้อยละ 49 ในรอบที่สอง แต่พ่ายแพ้ให้กับอันด์แชย์ ดูดา

เดิมทีพรรคนี้วางตัวเป็นพรรคประชาธิปไตยคริสเตียนที่มีแนวโน้มเสรีนิยมทางเศรษฐกิจอย่างแข็งแกร่ง แต่ในไม่ช้าก็หันมาใช้แนวคิดเสรีอนุรักษนิยมมากขึ้นตลอดช่วงคริสต์ทศวรรษ 2000 ในช่วงที่อยู่ในอำนาจ พรรคนี้มีมุมมองที่เน้นความเป็นจริงและเป็นกลางมากขึ้น และถูกมองว่าเป็นพรรคการเมืองแบบกินรวบ ในทศวรรษ 2010 พรรคแนวนโยบายพลเมืองได้นำนโยบายเสรีนิยมทางสังคมมาใช้มากขึ้น วางตัวสอดคล้องกับเสรีนิยมอนุรักษ์และเสรีนิยมใหม่ทางเศรษฐกิจ และตั้งแต่นั้นมาก็อยู่ในฝ่ายขวาทางการเมือง นอกจากนี้ยังสนับสนุนอย่างแข็งขันให้โปแลนด์เป็นสมาชิกของสหภาพยุโรปและเนโท พรรคนี้เคยเป็นสมาชิกของพรรคประชาชนยุโรป

พรรคนี้เป็นแกนนำของพันธมิตรทางการเลือกตั้งที่เรียกว่า พันธมิตรพลเมือง (Civic Coalition) ซึ่งก่อตั้งขึ้นใน ค.ศ. 2018 โดยนับตั้งแต่เริ่มก่อตั้ง พันธมิตรดังกล่าวมีผลงานการเลือกตั้งที่โดดเด่นในกรุงวอร์ซอ รวมถึงพื้นที่ทางตะวันตกและทางเหนือของโปแลนด์ ตั้งแต่ช่วงทศวรรษ 2000 เป็นต้นมา พรรคแนวนโยบายพลเมืองได้สร้างชื่อเสียงในฐานะหนึ่งในพรรคการเมืองที่มีบทบาทสำคัญของโปแลนด์ ต่อมาเมื่อวันที่ 25 ตุลาคม 2025 พรรคได้ควบรวมเข้ากับพรรคการเมืองใหม่ที่ใช้ชื่อว่า พันธมิตรพลเมือง ซึ่งมีชื่อเดียวกับพันธมิตรทางการเลือกตั้งที่พรรคเคยเป็นผู้นำใน ค.ศ. 2018

## อ้างอิง

## แหล่งข้อมูลอื่น
*  

หมวดหมู่:พรรคการเมืองโปแลนด์
พระเจ้ากรุงจีน

**พระเจ้ากรุงจีน** หรือ **พระเจ้ากงจีน** เป็นกลุ่มตำนานที่เนื้อเรื่องระบุเวลาไว้ในช่วงต้นของการสถาปนากรุงศรีอยุธยา ที่มีเนื้อเรื่องในทำนองเกี่ยวกับที่พระจักรพรรดิจีนได้ส่งพระราชธิดามาอภิเษกกับกษัตริย์ในแว่นแคว้นต่าง ๆ ของสยาม

## เนื้อหากลุ่มตำนาน
### กลุ่มธิดาพระเจ้ากรุงจีนที่เกิดในจั่นหมาก
สามารถแบ่งเนื้อหาได้คือ กลุ่มธิดาพระเจ้ากรุงจีนที่เกิดในจั่นหมาก ได้แก่ พระเจ้าสายน้ำผึ้ง  ปรากฏในหนังสือพงศาวดารเหนือที่พระวิเชียรปรีชา (น้อย) พระเจ้ากรุงจีนยกพระธิดาคือพระนางสร้อยดอกหมาก ตำนานนี้เป็นที่มาของวัดพระเจ้าพระนางเชิง อีกเรื่องคือ พระเจ้าปทุมสุริยวงศ์กับพระนางสร้อยดอกหมาก อีกตำนานคือ ตำนานเมืองนครศรีธรรมราช กล่าวถึงกษัตริย์เมืองเพชรบุรีที่ได้ธิดาพระเจ้ากรุงจีนเป็นมเหสี โดยที่ธิดาพระองค์นี้มีพระมารดาที่เกิดในจั่นหมาก

### กลุ่มเจ้าหญิงธรรมดา
อีกกลุ่มตำนานคือมีธิดาพระเจ้ากรุงจีนที่เป็นเจ้าหญิงธรรมดา ไม่ได้กําเนิดจากจั่นหมาก ได้แก่เรื่องของเจ้าอู่ พงศาวดารกรุงศรีอยุธยา ฉบับวันวลิต เล่าเรื่องเจ้าอู่เชื้อสายเจ้าเมืองจีนได้กลายมาเป็นพระเจ้าอู่ทอง (สมเด็จพระรามาธิบดีที่ 1) กษัตริย์กรุงศรีอยุธยาพระองค์แรก ท้าวอู่ทองได้นางประคำทองธิดาเจ้ากรุงจีนเป็นมเหสี

พระร่วงอรุณกุมารปรากฏในหนังสือพงศาวดารเหนือ เนื้อความที่กล่าวถึงธิดาพระเจ้ากรุงจีนปรากฏในเรื่องของพระร่วงอรุณราชกุมาร ผู้ครองเมืองสวรรคโลกกับน้องชายคือ เจ้าฤทธิกุมาร ได้เสด็จไปเมืองจีน เพราะโกรธที่กรุงจีนไม่มาช่วงพระองค์ทำพิธีลบศักราช ดังนั้น จึงตั้งใจไปเอาพระยากรุงจีนมาเป็นข้ารับใช้ตนเอง พระยากรุงจีนจึงเชิญพระร่วงสองพี่น้องเข้ามาในวัง ให้พระร่วงนั่งบนบัลลังก์ แล้วตนเองถวายบังคมต่อพระร่วง จากนั้นยกพระราชธิดาให้

นอกจากนั้นยังละครนอกเรื่อง มณีพิชัย เชื่อว่าเดิมอาจจะเป็นนิทานพื้นเมือง กล่าวถึงพระเจ้ากรุงจีนมีพระธิดา 7 นาง พระเจ้ากรุงจีนได้ทราบว่าพระราชมารดาเป็นพี่ของนางจันทรมเหสีท้าวพิชัยนุราช ผู้ครองเมืองอยุธยา พระเจ้ากรุงจีนได้ขอพระมณีพิชัยเป็นราชบุตรเขย

เรื่องตาม่องลายทางแถบจังหวัดประจวบคีรีขันธ์ที่กล่าวถึงขันหมากของเจ้ากรุงจีนที่มาสู่ขอนางยมโดย ตํานานท้องถิ่นเมืองลพบุรี เรื่องสําเภาเจ้ากงจีนมาสู่ขอนางนงประจันท์ ซึ่งเป็นที่มาของชื่อในสถานที่ในจังหวัดลพบุรี เช่น คลองบางขันหมาก เขาจีนโจน เขาจีนแล เขาตะเภา

## การวิเคราะห์
แม้จะมีตำนานกล่าวถึงการเดินทางของหญิงชาวจีนมายังสยามประเทศหลายตํานานด้วยกัน แต่ความเป็นไปได้ที่ว่าจะมีเจ้าหญิงจากราชวงศ์จีนเดินทางมาแต่งงานกับกษัตริย์ที่สยามนั้น ไม่น่าจะเป็นเหตุการณ์ที่เกิดขึ้นจริงตามประวัติศาสตร์ ตํานานพระเจ้ากรุงจีน น่าจะเกิดจากความต้องการถ่ายทอดเรื่องราวของความสัมพันธ์สยามกับจีน โดยมีเค้าเรื่องจริงจากการค้าระบบบรรณาการ เล่าในแบบฉบับชาวบ้านปรากฏเป็นนิทานหรือตำนาน

## อ้างอิง

หมวดหมู่:คติชนไทย
หมวดหมู่:บุคคลในตำนานไทย
แขวงหนุ่งจี้เกา

**หนุ่งจี้เกา** () เป็นแขวงในจังหวัดกาวบั่ง ประเทศเวียดนาม โดยมีแม่น้ำบั่งไหลผ่านภายในพื้นที่แขวงนี้

## ที่ตั้งและอาณาเขต
แขวงหนุ่งจี้เกามีอาณาเขตติดต่อกับเขตการปกครองข้างเคียงดังต่อไปนี้
*ทิศเหนือและทิศตะวันออก ติดกับตำบลเหงวียนฮเหวะ
*ทิศใต้ ติดกับแขวงถุกฟ้านและแขวงเตินซาง
*ทิศตะวันตก ติดกับตำบลฮหว่าอาน

## ประวัติ
พื้นที่ของแขวงหนุ่งจี้เกาเดิมเคยเป็นส่วนหนึ่งของนครกาวบั่ง จังหวัดกาวบั่ง

เมื่อวันที่ 16 มิถุนายน 2025 คณะกรรมาธิการสามัญแห่งสภาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 ซึ่งภายใต้มติดังกล่าว ได้กำหนดให้มีการรวมพื้นที่ทางธรรมชาติและประชากรทั้งหมดของ แขวงหง็อกซวน แขวงซงบั่ง และตำบลหวิญกวาง เข้าด้วยกันเพื่อจัดตั้งเป็นแขวงใหม่ที่มีชื่อว่า **แขวงหนุ่งจี้เกา**

## อ้างอิง

หมวดหมู่:แขวงในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
ตำบล (ประเทศเวียดนาม)

**ตำบล** (; *สา*; จื๋อโนม: 社; ) เป็นเขตการปกครองระดับที่สองของประเทศเวียดนาม ซึ่งอยู่ในระดับเดียวกับ แขวง (**') และ[[เขตบริหารพิเศษ (ประเทศเวียดนาม)|เขตบริหารพิเศษ]] (**') เดิมทีตำบลอยู่ภายใต้การบริหารของนครภายใต้จังหวัด เมืองระดับอำเภอ หรืออำเภอ ต่อมาในปี ค.ศ. 2025 ประเทศเวียดนามได้ยกเลิกหน่วยการปกครองระดับอำเภอ ตำบลจึงถูกปรับเปลี่ยนให้ขึ้นตรงต่อนครภายใต้ส่วนกลาง หรือ จังหวัด ซึ่งทำให้ตำบลกลายเป็นหน่วยการปกครองระดับที่สองของประเทศเวียดนาม

ณ วันที่ 16 มิถุนายน ค.ศ. 2025 ประเทศเวียดนามมีตำบลทั้งหมด 2,621 ตำบล

## อ้างอิง

หมวดหมู่:หน่วยการบริหารของประเทศเวียดนาม
ตำบล
โฮลโลว์ไนท์

***โฮลโลว์ไนท์*** () เป็นวิดีโอเกมแนวเมทรอยด์แวเนียที่พัฒนาและเผยแพร่โดย ทีมเชอร์รี ผู้พัฒนาเกมอิสระชาวออสเตรเลีย วางจำหน่ายเมื่อปี ค.ศ. 2017 ผู้เล่นควบคุมนักรบแมลง (Insectoid) ไร้นาม (โดยทั่วไปเรียกว่า "นักรบ") ในการสำรวจฮัลโลว์เนสต์ อาณาจักรที่ล่มสลายซึ่งถูกรุมเร้าด้วยโรคระบาดเหนือธรรมชาติ เกมนี้มีฉากอยู่ในสถานที่ใต้ดินที่หลากหลาย ประกอบด้วยตัวละครแมลงที่เป็นมิตรและเป็นศัตรู รวมถึงบอสจำนวนมาก ผู้เล่นมีโอกาสปลดล็อกความสามารถต่างๆ ขณะสำรวจ รวมถึงเรื่องราวและข้อความเสริมต่างๆ ที่กระจายอยู่ทั่วอาณาจักร 

แนวคิดเบื้องหลัง*โฮลโลว์ไนท์*เกิดขึ้นในปี 2013 ในลูดัมแดร์ เกมแจม ทีมเชอร์รีจากเมืองแอดิเลดต้องการสร้างเกมที่ได้รับแรงบันดาลใจจากเกมแพลตฟอร์มรุ่นเก่า โดยจำลองแง่มุมการสำรวจจากเกมเหล่านั้น แรงบันดาลใจในการสร้างเกมนี้มาจาก *[[ฟาซานาดู]]*, *[[เมทรอยด์]]*, *[[เซลดา II: ดิแอดเวนเจอร์ออฟลิงก์]]*, และ *[[ร็อคแมน X ซีรีส์]]* การพัฒนาโครงการได้รับการสนับสนุนทางการเงินบางส่วนผ่านแคมเปญระดมทุนคิกสตาร์เตอร์ ซึ่งระดมทุนได้มากกว่า 57,000 ดอลลาร์ออสเตรเลียภายในสิ้นปี ค.ศ. 2014 เกมนี้นี้ได้รับการวางจำหน่ายสำหรับลินุกซ์, แมคโอเอส และวินโดวส์ในช่วงต้นปี ค.ศ. 2017 และต่อมาวางจำหน่ายสำหรับนินเทนโดสวิตช์, เพลย์สเตชัน 4, และเอกซ์บอกซ์วัน ในปี ค.ศ. 2018 พร้อมกับประกาศลงในนิินเทนโดสวิตช์ 2 กำหนดไว้สำหรับปี ค.ศ. 2026 ทีมเชอร์รีได้ให้การสนับสนุนเกมด้วยส่วนเสริมฟรี 4 รายการในรูปแบบเนื้อหาดาวน์โหลดเพิ่มเติม

*โฮลโลว์ไนท์* ได้รับการตอบรับที่ดีจากนักวิจารณ์ โดยได้รับการยกย่องเป็นพิเศษในด้านดนตรี สไตล์ศิลปะ การสร้างโลก บรรยากาศ ระบบการต่อสู้ และระดับความยาก ต่อมา เกมนี้ได้รับการยกย่องจากนักวิจารณ์บางส่วนว่าเป็นหนึ่งในเกมที่ยอดเยี่ยมที่สุดตลอดกาล เกมนี้มียอดขายมากกว่า 15 ล้านชุด ภาคต่อที่ตามด้วยตัวละครหลักอย่างฮอร์เน็ต คือ *[[โฮลโลว์ไนท์: ซิลค์ซอง]]* วางจำหน่ายเมื่อปี ค.ศ. 2025
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2560
หมวดหมู่:วิดีโอเกมดาร์คแฟนตาซี
หมวดหมู่:วิดีโอเกมแฟนตาซี
หมวดหมู่:วิดีโอเกมอินดี
หมวดหมู่:เกมสำหรับลินุกซ์
หมวดหมู่:เกมสำหรับแมคโอเอส
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับนินเท็นโดสวิตช์ 2
หมวดหมู่:วิดีโอเกมแพลตฟอร์ม
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมโซลส์ไลก์
หมวดหมู่:วิดีโอเกมที่พัฒนาขึ้นในประเทศออสเตรเลีย
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หลิว เจิน

**หลิว เจิน** () เป็นพระโอรสในหลิว เชิ่งผู้เป็นอ๋องแห่งจงชาน และเป็นพระราชนัดดาในจักรพรรดิฮั่นจิง *[[สามก๊กจี่]]*บันทึกไว้ว่า หลิว เจินได้รับบรรดาศักดิ์ถิงโหวแห่งลู่เฉิง (陆城亭侯) จากจักรพรรดิฮั่นอู่ ในสมัยราชวงศ์ฮั่น ผู้ครองตำแหน่งชั้นโหวจะต้องจ่ายบรรณาการเป็นทองคำประจำปีแก่จักรพรรดิ ซึ่งจะนำไปใช้ในการถวายต่อเทพเจ้าและบรรพบุรุษ การไม่จ่ายบรรณาการนี้ถือเป็นความผิดที่สมควรถูกถอดถอนบรรดาศักดิ์ หลิว เจินไม่จ่ายบรรณาการ จึงถูกถอดถอนบรรดาศักดิ์โหว ครอบครัวของพระองค์ยังคงอยู่ในอำเภอจัว อาจจนถึงสมัยของเล่าปี่ ผู้อาจเป็นลูกหลานของหลิว เจิน เล่าปี่ได้เป็นผู้ปกครองรัฐจ๊กก๊กในยุคสามก๊ก หลิว เจินยังปรากฏในนวนิยาย*[[สามก๊ก]]*ในลำดับเหตุการณ์บรรพบุรุษของเล่าปี่ด้วย

## ดูเพิ่ม
* พงศาวลีจ๊กก๊ก

## อ้างอิง
พรรคกฎหมายและความยุติธรรม

**พรรคกฎหมายและความยุติธรรม** (; ) เป็นพรรคการเมืองประชานิยมฝ่ายขวาและอนุรักษนิยมเชิงชาติในประเทศโปแลนด์ พรรคเป็นสมาชิกของกลุ่มอนุรักษนิยมและปฏิรูปนิยมยุโรป ประธานพรรคคนปัจจุบันคือ ยารอสวัฟ กัตชึญสกี ซึ่งดำรงตำแหน่งมาตั้งแต่ ค.ศ. 2003

พรรคนี้ก่อตั้งขึ้นในปี ค.ศ. 2001 โดยยารอสวัฟ กัตชึญสกีและแลค กัตชึญสกี ในฐานะพรรคที่สืบทอดโดยตรงจากพรรคข้อตกลงฝ่ายกลาง หลังจากที่แยกตัวออกมาจากพรรคปฏิบัติการเลือกความสามัคคี แม้ว่าจะได้คะแนนเสียงไม่ดีในการเลือกตั้งรัฐสภา ค.ศ. 2001 โดยได้อันดับที่ 4 แต่ต่อมาก็ชนะการเลือกตั้งประธานาธิบดีและรัฐสภา ค.ศ. 2005 หลังจากการชนะครั้งนี้ พรรคกฎหมายและความยุติธรรมได้จัดตั้งรัฐบาลโดยมีกาชีเมียช์ มาร์ชินกีฟิชและยารอสวัฟ คาชินสกีเป็นนายกรัฐมนตรี ในช่วงเวลาสั้น ๆ รัฐบาลนี้มีรัฐมนตรีร่วมจากพรรคสันนิบาตครอบครัวโปแลนด์และกลุ่มป้องกันตนเองแห่งสาธารณรัฐโปแลนด์ก่อนที่จะล่มสลายใน ค.ศ. 2007 ในการเลือกตั้งฉุกเฉินในปีนั้น พรรคคู่แข่งอย่างแนวนโยบายพลเมืองได้รับชัยชนะและจัดตั้งรัฐบาลผสมกับพรรคประชาชนโปแลนด์ รัฐบาลผสมนี้ดำรงตำแหน่งสองสมัยและยังคงครองเสียงข้างมากในการเลือกตั้งรัฐสภา ค.ศ. 2011 พรรคกฎหมายและความยุติธรรมยังสูญเสียตำแหน่งประธานาธิบดีหลังจากการเสียชีวิตของประธานาธิบดีแลค กัตชึญสกี และเจ้าหน้าที่ฝ่ายบริหารบางส่วนในอุบัติเหตุเครื่องบินตกที่สโมเลนสค์ โดยประธานาธิบดีรักษาการ บรอญิสวัฟ กอมอรอฟสกี จากพรรคแนวนโยบายพลเมือง ได้รับเลือกเป็นประธานาธิบดีอย่างเป็นทางการในปี ค.ศ. 2010 โดยเอาชนะยารอสวัฟ กัตชึญสกีในรอบที่สอง พรรคกฎหมายและความยุติธรรมสิ้นสุดบทบาทในฐานะฝ่ายค้านใน ค.ศ. 2015 หลังจากคว้าชัยชนะอย่างพลิกความคาดหมายในการเลือกตั้งประธานาธิบดี และได้รับเสียงข้างมากอย่างเด็ดขาดในการเลือกตั้งรัฐสภาในปีเดียวกัน โดยสามารถรักษาเสียงข้างมากไว้ได้ในการเลือกตั้ง ค.ศ. 2019 และยังคงดำรงตำแหน่งประธานาธิบดีต่อเนื่องจนถึง ค.ศ. 2020 พรรคปกครองประเทศเป็นเวลา 8 ปี โดยจัดตั้งคณะรัฐมนตรีโดยมีแบอาตา ชิดวอและมาแตอุช มอราวีแยตสกีเป็นนายกรัฐมนตรี ก่อนจะสูญเสียเสียงข้างมากในรัฐสภาใน ค.ศ. 2023 และกลับไปเป็นฝ่ายค้านอีกครั้ง แม้จะเป็นพรรคที่ได้รับที่นั่งมากที่สุดก็ตาม ต่อมา ผู้สมัครของพรรค การอล นัฟรอตสกี ได้รับชัยชนะอย่างพลิกความคาดหมายอีกครั้งในการเลือกตั้งประธานาธิบดี ค.ศ. 2025

ในช่วงก่อตั้ง พรรคกฎหมายและความยุติธรรมพยายามวางตำแหน่งตัวเองเป็นพรรคประชาธิปไตยคริสเตียนสายกลาง แต่หลังจากนั้นไม่นานก็หันมาใช้มุมมองอนุรักษนิยมทางวัฒนธรรมและสังคมมากขึ้น และเริ่มเปลี่ยนไปฝ่ายขวา ภายใต้นโยบายอนุรักษนิยมเชิงชาติและกฎหมายและคำสั่งของกัตชึญสกี พรรคกฎหมายและความยุติธรรมได้หันมาใช้นโยบายการแทรกแซงทางเศรษฐกิจ ในช่วงคริสต์ทศวรรษ 2010 พรรคยังได้นำเอาจุดยืนประชานิยมฝ่ายขวามาใช้ด้วย หลังจากกลับมามีอำนาจในปี ค.ศ. 2015 พรรคก็ได้รับความนิยมมากขึ้นด้วยนโยบายประชานิยมและสังคมที่มากขึ้น นอกจากนี้ยังได้สานสัมพันธ์ใกล้ชิดกับคริสตจักรคาทอลิก พรรคนี้ยังถูกอธิบายว่านิยมระบบพ่อปกครองลูกแบบฝ่ายซ้ายอีกด้วย

พรรคกฎหมายและความยุติธรรมเป็นสมาชิกของกลุ่มอนุรักษนิยมและปฏิรูปนิยมยุโรป และในระดับชาติ พรรคนี้เป็นผู้นำของแนวร่วมฝ่ายขวา พรรคนี้ถูกกล่าวหาว่ามีลักษณะเป็นเผด็จการและมีส่วนทำให้ประชาธิปไตยถดถอย อีกทั้งยังได้รับเสียงวิพากษ์วิจารณ์อย่างกว้างขวางจากนานาชาติและเกิดการประท้วงภายในประเทศ

## อ้างอิง

## แหล่งข้อมูลอื่น
* 

หมวดหมู่:พรรคการเมืองโปแลนด์
เต๋อ ประทีปะเสน

**เต๋อ ประทีปะเสน** (พ.ศ. 2387 – 2472) หรือ **เอสเธอร์**  (Esther) เป็นพยาบาลชาวไทยที่ใช้หลักวิธีพยาบาลตามแบบตะวันออกเพื่อดูแลรักษาผู้ป่วยในช่วงที่แนวทางการแพทย์สมัยใหม่เข้ามาในสยาม เป็นนางพยาบาลแบบตะวันตกคนแรกของไทย เป็นหญิงไทยคนแรกที่มีหลักฐานเดินทางไปสหรัฐอเมริกาและที่ได้เดินทางไปศึกษายังต่างประเทศเมื่อ พ.ศ. 2401 และเป็นหญิงไทยคนแรกที่นับถือศาสนาคริสต์เพรสไบทีเรียน

นางเต๋อ เป็นบุตรของ โหรเชลยศักดิ์ ซึ่งเป็นพราหมณ์จากลังกา กับมารดาซึ่งเป็นชาวสวน ไม่ปรากฎนาม เดิมชื่อ "รอด" เหตุเพราะมีร่างกายอ่อนแอ เมื่อรักษาพยาบาลรอดมาได้แล้ว จึงให้ชื่อว่า "รอด" ต่อมาเมื่อมีอายุได้ 9 ปี บิดาได้นำมาฝากกับหมอมัตตูน มิชชันนารีเพรสไบทีเรียนชาวอเมริกา และได้รับการตั้งชื่อให้ใหม่ว่า "เอสเตอร์" (Esther) หรือที่เรียกกันต่อมาว่า "เต๋อ"

นางเต๋อ แต่งงานกับนายแน ประทีปะเสน เมื่อ พ.ศ. 2405 ขณะมีอายุได้ 18 ปี มีบุตร 4 คนคือ 1. นางศรี สหัสสานนท์ 2. นางมินนี (ผู้ที่นางเต๋อส่งไปเรียนการพยาบาลและสูติกรรมที่อเมริกา) 3. พระยาวิสูตรสาครดิษฐ (เทียน ประทีปะเสน) และ 4. นายสั่ง ประทีปะเสน

เต๋อ ได้รับเชิญให้ไปทำคลอดบุตรและทำการพยาบาลให้แก่เจ้านายและขุนนาง โดยสมเด็จพระเจ้าบรมวงศ์เธอ กรมพระยาดำรงราชานุภาพได้ทรงเขียนในหนังสือฉลอง 84 ปี พ.ศ. 2471 ของนางเต๋อว่า เป็นผู้มารักษาพยาบาลพระโอรสธิดาและพระนัดดาคลอดมาจนหมดเรี่ยวแรง

## อ้างอิง

ต
ต
ต
เวนแอมวิธยู

"**เวนแอมวิธยู**" () เป็นเพลงของแร็ปเปอร์และนักร้องชาวไทย ลิซ่า ร้องรับเชิญโดยนักร้องชาวแอฟริกาใต้ ไทลา เพลงออกจำหน่ายผ่านสังกัดแอลลาวด์และอาร์ซีเอเรเคิดส์เมื่อวันที่ 28 กุมภาพันธ์ 2025 เป็นหนึ่งในแทร็กจากสตูดิโออัลบั้มชุดแรก *[[ออลเทอร์อีโก]]* (2025) มิวสิกวิดีโอกำกับโดยโอลิเวีย เดอ แคมป์ และได้รับการเผยแพร่ทางช่องยูทูบของแอลลาวด์เมื่อวันที่ 16 พฤษภาคม

## เบื้องหลังและการวางจำหน่าย
หลังออกจากวายจีเอนเตอร์เทนเมนต์เพื่อดำเนินกิจกรรมเดี่ยว ลิซ่าได้ก่อตั้งบริษัทจัดการศิลปินของตนเองชื่อ แอลลาวด์ ในเดือนกุมภาพันธ์ 2024 และเซ็นสัญญากับอาร์ซีเอเรเคิดส์ในเดือนเมษายน เพื่อเผยแพร่งานเพลงเดี่ยวโดยร่วมมือกับแอลลาวด์ ในคืนหนึ่ง เธอได้รู้จักกับไทลาที่สตูดิโอในลอสแอนเจลิส ผ่านการแนะนำของแซมมี โซโซ โปรดิวเซอร์และนักแต่งเพลง ซึ่งเคยร่วมงานกับทั้งคู่มาก่อน ในขณะนั้นไทลากำลังเตรียมออกสตูดิโออัลบั้มชุดแรกที่มีชื่อเดียวกับตนเอง (2024) ได้เข้ามาที่สตูดิโอและเปิดอัลบั้มชุดดังกล่าวให้ลิซ่าฟังทั้งหมด หลายเดือนต่อมาในเดือนกรกฎาคม ทั้งคู่ได้ปรากฏร่วมกันในรายการ "มิวสิกเชียนออนมิวสิกเชียน" ของนิตยสาร *[[โรลลิงสโตน]]* และให้สัมภาษณ์ซึ่งกันและกัน ในวันที่ 19 พฤศจิกายน ลิซ่าประกาศเปิดตัวสตูดิโออัลบั้มชุดแรก *[[ออลเทอร์อีโก]]* (2025) และเปิดเผยรายชื่อแทร็กในอัลบั้มเมื่อวันที่ 21 กุมภาพันธ์ 2025 ซึ่งรวมถึง "เวนแอมวิธยู" ร้องรับเชิญโดยไทลา นับเป็นแทร็กที่เก้าในอัลบั้ม โดยเพลงออกจำหน่ายพร้อมกับอัลบั้มเมื่อวันที่ 28 กุมภาพันธ์

## การแสดงสด
ลิซ่าแสดงสดเพลง "เวนแอมวิธยู" เป็นครั้งแรกที่เทศกาลโคเชลลาเมื่อวันที่ 11 และ 18 เมษายน 2025

## ชาร์ต

## อ้างอิง

หมวดหมู่:เพลงในปี พ.ศ. 2568
หมวดหมู่:เพลงของลิซ่า (แร็ปเปอร์)
หมวดหมู่:เพลงที่ประพันธ์คำร้องโดยลิซ่า (แร็ปเปอร์)